פרסי ג'קסון וים המפלצות

במחנה החצויים

טייסון, חברו של פרסי, מתגלה כבנו הקיקלופ של פוסידון, ואח של פרסי. פרסי מגלה זאת במהלך משחק מחניים עם לייסטרוגנים שניסו להרוג אותו בעזרת כדורי מחניים, את חבריו ואחיו למחצה. טייסון חסם אותם מבלי להיפצע, כיוון שקיקלופים חסינים לאש. פרסי גם חולם על חברו גרובר, שנמצא במסע החיפושים שלו. לאחר שהוא פוגש את אנבת' פרסי מחליט להגיע למחנה החצויים בעזרת שלוש אחיות החולקות עין ושן. בינתיים במחנה החצויים, העץ הקסום של תאליה הורעל, והגבול שמגן על המחנה נחלש. מפלצות הצליחו לעבור את הגבול ולתקוף ומפלצת שור כמעט. כירון מודח מן תפקיד מנהל הפעילות במחנה החצויים, כיוון שלא הצליח להגן על תאליה. טנטלוס, העולה מהשאול מקבל עונש והופך למחליפו של כירון. גרובר מצליח לתקשר עם פרסי דרך החלום ומספר לו שנפל במלכודת, ושהוא כלוא בידי פוליפמוס. אנבת' מבינה שהמלכודת היא גיזת הזהב, ומזכירה לפרסי שהגיזה תוכל להציל את העץ המורעל.

הנבואה

קלאריס נבחרת על ידי טנטלוס לחפש את גיזת הזהב כדי לרפא את העץ הקסום ולהציל את המחנה. למסעה מנבאת האורקל נבואה:
בספינת ברזל תשוטי, עם שלד-מלח,
תמצאי אשר חיפשת ויהא הוא שלך.
קירות אבן קרים יחסמו את דרכך,
הן בלי רע לא תצליחי, ותשובי לבדך.
במקור באנגלית מוזכר "warriors of bone", כלומר שלדים ברבים. בשורת הסיום מוזכר "fly home alone", כלומר לטוס לבד.

מסע החיפושים

פרסי, שדאג ורצה לצאת למסע החיפושים בעצמו, בורח מהמחנה עם חברתו אנבת' ועם אחיו למחצה - טייסון הקיקלופ. הרמס עוזר להם ונותן להם תרמוס עם רוחות חזקות וויטמינים. כדי שההרפיות לא יגלו שברחו ויאכלו אותם, פרסי מתפלל לפוסידון ששולח לו ולחבריו היפוקמפוסים, יצורים מיתולוגיים קדומים, המתוארים כסוסי ים כחולים. מכיוון שפרסי מכיר את שפת הסוסים בהיותו בנו של פוסידון, בורא הסוסים ואל הים, הוא מצליח לתקשר עמם. פרסי מנווט אותם הרחק ממיצר לונג איילנד. החבורה מגיעה לספינת התענוגות הנסיכה אנדרומדה ומגלים שהיא שורצת מפלצות, בהנהגתו של חברם שהתגלה כאויב בקיץ האחרון-לוק. בנוסף לכך הם מגלים שקרונוס רוצה לעלות חזרה לשלטון בעזרת סרקופג מוזהב שניצב בספינה ולכן בורחים ממנה.
צבא המפלצות בהנהגתו של לוק רוצה להגיע לים המפלצות (משולש ברמודה), כדי למצוא את הגיזה המוזהבת, שתזרז את תהליך עלייתו של קרונוס לשלטון. כפי שהוזכר, גם החבורה חושקת בגיזה, מה שיוצר מאבק על הגיזה. קלאריס מוצאת את החבורה כשהיא נכנסת לים המפלצות, בעיצומו של קרב בהידרה. קלאריס מנצחת בשבילם את הקרב ואוספת אותם אל סיפון הספינה, שהתפוצצה במהלך קרב עם סקילה וכריבדיס. אחרי התאונה נסחפים פרסי ואנבת' לחוף, שם מגלים בית תענוגות בהנהגתה של קירקה, שהופכת אותו לחזיר ים. לאחר שהם בורחים ממנה והופכים את פרסי לאדם בעזרת הוויטמינים, הם מגיעים לאי של פוליפמוס, גם כן קיקלופ, שם הם לוקחים את הגיזה ומגלים שטייסון וקלאריס חיים, וחוזרים למיאמי, בחברת גרובר שניצל מן הקיקלופ.

לאחר המסע

קלאריס טסה למחנה ואילו פרסי ואנבת' וטייסון נתפסים בידי לוק, אך בעזרת הודעת איריס-נט הם מראים לדיוניסוס, אחראי המחנה ואל היין, שלוק הוא האשם בהרעלת העץ של תאליה ושכירון חף מפשע.
דיוניסוס מפטר את טנטלוס והחבורה חוזרת על גבי ההיפוקמפוסים למחנה, שם כבר ריפאה הגיזה את העץ של תאליה. למזלם, כל תשומת הלב מופנית לקלאריס. 
טייסון נקרא לעזרה בכבשני הקיקלופים ועוזב את המחנה לעת עתה. ימים ספורים לאחר מכן נפלטת תאליה מהעץ עקב השפעת הגיזה.

ביקורות

הספר קיבל לעיתים קרובות ביקורת חיובית. המבקרים שיבחו את פרי עטו של ריירדן ואת עלילותיו של פרסי ג'קסון. "ריירדן מנפיק המשך ראוי וחזק לסיפורי הגבורה שיצר" אומר מבקר מ"Publishers Weekly". מבקרי School Library Journal בחרו לבקר את עלילת הרומן ואת הדמות הראשית, באומרם: "פרסי ג'קסון הוא ילד מושך מבחינה רומנטית. הנבואה המסתורית תהדהד בראשם של הקוראים לעד" אמרו. מגזין הילד כתב כי הרומן ממשיך לסחוף את הקוראים. "ספרות הילדים קרא לספר יוצא דופן, והוסיף כי ה"ספר המקביל לפרסי ג'קסון וגנב הברק הוא שילוב מוצלח של מיתולוגיה יוונית וספרות ילדים קלה". מתת ברמן, שיבח את הספר באומרו: "הסדרה האולימפית מסתמנת ככיף טהור, כאשר המחבר ממשיך לכתוב עלילה שילדים מועטים יגידו עליה שהיא דלה". נורה פריהל שיבחה את הספר ואת סוג הכתיבה שלו.